อธิบดีกรมอุตุนิยมวิทยา ระบุ กรุงเทพมหานครและปริมณฑลในช่วง 2 วันนี้ มีสภาพอากาศแปรปรวนและฝนตกบางพื้นที่ เนื่องจากได้รับอิทธิพลจากลมใต้
อธิบดีกรมอุตุนิยมวิทยา ระบุ กรุงเทพมหานครและปริมณฑลในช่วง 2 วันนี้ มีสภาพอากาศแปรปรวนและฝนตกบางพื้นที่ เนื่องจากได้รับอิทธิพลจากลมใต้นาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา เปิดเผยว่า ตั้งแต่วันนี้ 27 กุมภาพันธ์ 2563 ถึงวันพรุ่งนี้ 28 กุมภาพันธ์ 2563 มวลอากาศเย็นที่ปกคลุมในพื้นที่กรุงเทพมหานครและปริมณฑล มีกำลังอ่อนลงและมีเมฆบางพื้นที่ ประกอบกับมีลมใต้พัดจากอ่าวไทยเข้ามามีกำลังแรงขึ้น ทำให้กรุงเทพมหานครและปริมณฑล โดยเฉพาะพื้นที่ที่อยู่ใกล้ริมน้ำมีฝนตกเล็กน้อยเกิดขึ้นและทำให้ความร้อนในอากาศลดลงตามลำดับ ซึ่งหลังจากวันที่ 3 - 6 มีนาคมนี้ มวลอากาศเย็นระลอกใหม่จะเข้ามาในประเทศไทย ประกอบกับมีอุณหภูมิอุ่นขึ้น ในพื้นที่บริเวณภาคกลาง ภาคตะวันออก และภาคตะวันออกเฉียงเหนือ ทำให้เกิดลักษณะอากาศแปรปรวน ฝนฟ้าคะนอง และลมกรรโชกแรงบางพื้นที่ ส่วนภาคใต้ คลื่นลมในทะเลสูง 1-2 เมตร ปริมาณฝนในพื้นที่ลดน้อยลง